На основу члана 56. Статута Града Ниша („Службени лист Града Ниша“, број 88/08, 143/2016 и 18/2019) и члана 116. и 117. Пословника Скупштине Града Ниша („Службени лист Града Ниша“, број 6/2017 - пречишћен текст),

Градско веће Града Ниша, на седници одржаној дана 16.12.2020. године, подноси

**АМАНДМАН II**

**на Предлог одлуке о буџету Града Ниша за 2021. годину**

**I** У Предлогу одлуке о буџету Града Ниша за 2021. годину, утврђеног Решењем Градског већа Града Ниша, број 1032-1/2020-03 од 11.12.2020. године, у члану 9,

 у Разделу 11 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Глава 11.01 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Програм/Програмска активност/Пројекат 1101 – ПРОГРАМ 1 – СТАНОВАЊЕ, УРБАНИЗАМ И ПРОСТОРНО ПЛАНИРАЊЕ, 1101-0001 – Просторно и урбанистичко планирање, Функција 620 – Развој заједнице, Број позиције – 357, Економска класификација 511 – Зграде и грађевински објекти, износ: ''80.000.000'', замењује се износом: ''90.000.000''.

у Разделу 11 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Глава 11.01 - КАНЦЕЛАРИЈА ЗА ЛОКАЛНИ ЕКОНОМСКИ РАЗВОЈ, Програм/Програмска активност/Пројекат 1101 – ПРОГРАМ 1 – СТАНОВАЊЕ, УРБАНИЗАМ И ПРОСТОРНО ПЛАНИРАЊЕ, 1101-0003 – Управљање грађевинским земљиштем, Функција 620 – Развој заједнице, Број позиције – 359, Економска класификација – 511 – Зграде и грађевински објекти, алинеја 1 – реализација Програма уређивања грађевинског земљишта и изградње, износ: ''264.000.000'', замењује се износом: ''254.000.000''.

**II** Овај Aмандман постаје саставни део Предлога одлуке о буџету Града Ниша за 2021. годину.

**Образложење**

Градско веће Града Ниша подноси Амандман на Предлог одлуке о буџету Града Ниша за 2021. годину имајући у виду већи број планираних активности на изради одговарајуће планске документације у 2021. години од првобитно предвиђених, што је условило увећање буџетске позиције број 357 за 10.000.000 динара, односно са 80.000.000 на 90.000.000 динара. Истовремено је било потребно за износ од 10.000.000 динара смањити буџетску позицију број 359 са првобитно планираних 264.000.000 на 254.000.000.

У складу са чланом 117. Пословника Скупштине Града Ниша, овај Амандман постаје саставни део Предлога одлуке о буџету Града Ниша за 2021. годину.

Број: 1086-2 /2020-03

У Нишу, 16.12.2020. године

**ГРАДСКО ВЕЋЕ ГРАДА НИША**

 **ПРЕДСЕДНИЦА**

 **Драгана Сотировски**